સુખી – સમૃદ્ધ ઘરના આ વિરલાઓ હબકી જરૂર ગયા પરંતુ હારી ગયા ન હતા. આ તો એક મોટો પડકાર હતો. યુવાશાક્તિએ પોતાની શક્તિને કેન્દ્રિત કરી શાળાઓના પરિવર્તન માટે પડકાર ઉપાડી લીધો બધા યુવાનો નિશ્ચિત દિવસે શાળામાં પહોંચી જાય. જાતે ભણાવે અને બાળકોના મનનો અભ્યાસ કરે. એક દિવસ સોનામાં સુગંધ ભળે એવો પ્રસંગ થયો જયારે માત્ર ગુજરાતના જ નહીં પરંતુ ભારતના આગલી હરોળના ઉદ્યોગપતિ અને વેપારી ગણપતરાજ ચૌધરી સાથે યુવા – અનસ્ટોપેબલના યુવાનોની મીટીંગ થઈ.